**План – програма за 2020г.**

 **на НЧ „Просвета 1927“ – с.Покрайна**

 **Община Видин**

 Българските читалища са една уникална за Европа културна институция,

 която съществува единствено у нас. Те участват активно в живота на местните

 общности и помагат за укрепването и развитието на местните културни, соци-

 ални и икономически партньорства. Всяко населено място има нужда от едно

 читалище, в което да цари културата, писмеността, духовността, място, което да

 обединява хората в името на доброто.

 НЧ „Просвета 1927“ – с.Покрайна е единствения културен, просветен и

 информационен център в селото. Тук се развиват дейности от различно естество

 и с различен характер – библиотечно дело, художествено – творческа дейност

 и куп всякакви други задачи, касаещи жителите на селото. В процеса на работа

 се сблъскваме с редица проблеми, които почти всички опират до липсата на

 достатъчно финанси.

 Основна цел на дейността на нашето читалище е да работи най-вече с децата.

 За пръв път през 2018г. проведохме с децата няколко сбирки , на които

 шихме, бродирахме, правихме мартеници и великденски яйца, и много други

 дейности, които биха им били полезни в ежедневието, а защо не и тяхно бъдещо

 поприще. Тези сбирки продължават и до днес, и ще продължават и занапред,

 като се стремим да обхванем по-широк кръг от занаяти и хобита. Децата се

 включват във всяко едно проведено мероприятие в селото, като помагат с

 каквото могат и така се учат на нови и нови неща.

 Коледният концерт , който е традиция в нашето село, през 2019 година децата

 изиграха театрални постановки на приказки от български автори. За тази цел те

 помогнаха за декорите на сцената и костюмите на героите. Също така

 представихме на публиката и традициите ни за Бъдни вечер и коледарите, с

 който сюжет учим по-малките зрители на нашите обичаи. Смятаме да

 продължаваме тази традиция, както през 2020г. така и занапред. За първи път

 през 2019г. коледари обикаляха на Бъдни вечер къщите с песни и наричания за

 здраве. През 2020г. ще съберем повече коледари, за да обиколят повече къщи.

 Относно художествено – творческата дейност на читалището ни предстои

 ушиването на народни носии за самодейците. За целта ще се опитаме да

 кандидатстваме по проект, тъй като самодейците към читалището са почти

 30 човека, а читалището не разполага с финансовата възможност за ушиване

 на народните носии. Също така събрахме информация от най-старите хора в

 селото за игри, на които са играли те , когато са били деца. На тези игри учим

 децата сега и ги подготвяме за участие на фестивала в Копривщица, и бихме

 да кандидатстваме с децата за Живи човешки съкровища, защото децата от

 селото, са много дейни, много обичат нашата родина и нашите традиции и

 обичаи, и се включват усърдно във всяко мероприятие, организирано от

 читалището, с голяма обич и всеотдайност. Те са нашето бъдеще! Самодейните

 състави ще продължат своите изяви на сцените на фестивали и събори. Очакваме

 и бройката на самодейците към читалището да се увеличи. Ще подготвим

 и нови театрални постановки, за да може децата да се изявяват и в други

 населени места, тъй като вече имаме отправени покани за участие.

 Относно библиотечната дейност, през 2019г. спечелихме два проекта за

 подновяване на библиотечния фонд, с които обогатихме библиотеката с около

 200 заглавия.

 През 2020 г. ще направим същия абонамент към библиотеката за списание

 „Журнал за жената“ , в който има и книга. Ще направим и още един и за вестник,

 който може да предложим на пенсионерите да прочитат със сутрешното

 си кафе. Ще направим още някой за детско списание. По този начин ще обхванем

 по-голяма читателска аудитория и ще научим нашите деца да обичат книгите

 и четенето.

 В организационен план разчитаме предимно на полагащата се субсидия на

 читалището и на самофинансиране от страна на самодейците и желаещите да

 участват в дадено мероприятие. Ще продължим да честваме църковните

 празници, националните празници, да почитаме апостолите на свободата.

 Относно фестивала , който проведохме за първи път през 2017 година,

 по случай 90 – годишнината на читалището, отново ще бъде организиран и

 надграден, като поканим занаятчии и гости от цялата страна, а може би и гости

 от чужбина, за да покажат своите автентични занаяти. По този начин ще

 развиваме и културния туризъм в селото.

 През летните месеци, когато селото се пълни с деца, върнали се през ваканци-

 ята от градовете и чужбина, ще се извършват различни занимателни дейности –

 като например турнири по футбол, волейбол, шах, табла и др..., ще възобновим

 и прожекциите в киното, ще организираме и няколко карнавални вечери, ще

 върнем и някогашното неделно хоро на площада, за да могат децата да научат

 нашите стари хора и обичаи. Ще продължим да посрещаме годишните сезони с

 направени от нас красиви декори, подходящи за снимки, с много игри и детски

 смях.

 Ще поемем инициатива за почистване на детските площадки, като подновим

 площадката на детската градина, за да могат малките деца да играят на воля.

 Ще подсигурим боя за по-големите, за да можем заедно да подновим игрищата

 в училищния двор, за да продължат да спортуват.

 В общи линии, това са нашите идеи и цели за идната 2020г. и вярваме че ще ги

 постигнем с помощта на настоятелството на читалището и с дейните жители на

 селото , които с всеки изминал ден се увеличават и допринасят с нови идеи към

 читалищната дейност в името на доброто в нашето село.